**PROČITAJ PJESMU.**

 **MALO DRUKČIJI FAŠNIK**

Uskoro će fašnik,

treba se maskirati,

koju masku staviti,

moram dobro birati.

I skupiti sve klince

iz moje male ulice.

Svi će tada imati

sasvim drugo lice.

Bit će raznih haljina,

ludih i šarenih boja

i barem šest plašteva

hrabrih superheroja.

Pjevat ćemo veselo

od vrata do vrata

i obići susjedstvo

za samo pola sata.

Vesele nas pokloni

novčići i bomboni,

ponajviše krafne

mirisne i saftne.

Ove godine fašnik nije

zabavan mi kao prije,

jer morat ćemo nositi

obavezno maske dvije.

**ZAOKRUŽI TOČAN ODGOVOR.**

RITAM PJESME JE:

1. lagan
2. brz

PJESMA JE:

1. tužna
2. vesela

PROČITAJ:

KAD SI TI VESEO PRIČAŠ BRZO JER JEDVA ČEKAŠ DA NEŠTO ISPRIČAŠ.

**TAKO JE I OVA PJESMA VESELA.**

**RITAM U NJOJ JE BRZ.**

**IMA KRATKE STIHOVE I RIMU.**

**PREPIŠI** RUKOPISNIM PISMOM (PISANIM SLOVIMA) U BILJEŽNICU:

**MALO DRUKČIJI FAŠNIK**

TEMA PJESME JE MALO DRUKČIJI FAŠNIK.

RITAM U PJESMI JE BRZ ZBOG KRATKIH STIHOVA I RIME.

**NACRTAJ** MASKIRANU DJECU KAKO PLEŠU.